b'\n_START_ARTICLE_\nSimon Silv\xc3\xa9n\n_START_PARAGRAPH_\nSimon Silv\xc3\xa9n (aiemmin Jylkk\xc3\xa4) (11. elokuuta 1747 Kalajoki \xe2\x80\x93 29. huhtikuuta 1798 Kalajoki) oli rakennusmestari, maanviljelij\xc3\xa4 ja kirkonrakentaja. Kirkonrakentaja Matti Jylkk\xc3\xa4 on h\xc3\xa4nen is\xc3\xa4ns\xc3\xa4. Silv\xc3\xa9nin ensimm\xc3\xa4inen itsen\xc3\xa4inen ty\xc3\xb6 on Nurmeksen kirkon tapuli vuodelta 1773. Pohjalaistyylinen kolmikerroksinen tapuli on edelleen pystyss\xc3\xa4. Ensimm\xc3\xa4inen Silv\xc3\xa9nin rakentama kirkko on Sievin kirkko, joka valmistui 1775, mutta purettiin 1860-luvulla. Vuonna 1771 valmistunutta Piippolan kirkkoa sanotaan my\xc3\xb6s Silv\xc3\xa9nin rakentamaksi, mutta asiasta ei olla yksimielisi\xc3\xa4.'